**INTERNÉ PRAVIDLÁ RAJECKEJ HOKEJBALOVEJ LIGY – RHL (sezóna 2016/17)**

**Hrať sa bude podľa platných pravidiel Slovenskej hokejbalovej únie s nasledovnými úpravami:**  
Súťaž bude mať základnú časť a play-off.

Hrací čas je 3 x 15 min. čistého času.

V základnej časti sa stretne každý s každým 3x.  
  
Každý zápas v základnej časti musí mať víťaza. Pri nerozhodnom stave nasledujú ihneď samostatné nájazdy v sérií po 3 na každej strane a potom 1 na každej strane až do rozhodnutia. O tom, kto začína, rozhodne los.

Za víťazstvo v riadnej hracej dobe sa mužstvu do tabuľky pripočítavajú 3 body, za víťazstvo po predĺžení 2 body a za prehru po predĺžení 1 bod. Pri prehre v riadnej hracej dobe ostáva mužstvo bez bodu.  
  
Do play-off postupujú prvé dve mužstvá priamo do semifinále, zvyšné štyri mužstvá budú hrať štvrťfinále. Dvojice určí poradie v tabuľke po základnej časti (3-6, 4-5).  
  
V play-off sa hrá na 2 víťazné zápasy. O tretie miesto sa hrá na jeden víťazný zápas.  
  
Pri nerozhodnom stave po riadnej hracej dobe nasleduje 5-minútové predĺženie. Ak sa nerozhodne v predĺžení, nasledujú trestné strieľania (3 na každej strane a potom 1 na každej strane až do rozhodnutia) O tom, kto začína, rozhodne los.   
  
Do play-off môžu nastúpiťiba hráči, ktorí odohrali minimálne 30% zápasoch z celkového počtu zápasov v základnej časti (teda minimálne 5 zápasov).

Na zápas musí nastúpiť minimálne 5 hráčov + brankár.

Hracím dňom je sobota a nedeľa, prípadne štátne sviatky. V prípade preloženia zápasu i v týždni po vzájomnej dohode všetkých zainteresovaných strán.

Čakacia doba po oficiálnom začiatku zápasu je 15 min. Ak sa mužstvo nedostaví do uvedeného času na ihrisko s minimálnym počtom hráčov (t.j. 5+1), zápas bude skontumovaný v prospech súpera výsledkom 0:5.

Štartovné v RHL je stanovené vo výške 15 eur/hráč.  
  
Zápasy v základnej časti aj v play off budú rozhodovať rozhodcovia z jednotlivých mužstiev, resp. na ktorých sa dohodnú mužstvá.  
  
Povinnú výstroj tvorí jednotný dres s číslom, rukavice (hokejbalové, hokejové), chrániče nôh (hokejové, hokejbalové, futbalové).  
  
Každé mužstvo má nárok na preloženie jedného zápasu v jesennej časti a jedného zápasu v jarnej časti. Toto treba oznámiť najneskôr do štvrtka do 20.00 h pred oficiálnym termínom zápasu vedúcemu ligy. Pri nenastúpení na tri súťažné zápasy je mužstvo vylúčené zo súťaže.

Za prestup registrovaného hráča sa platí poplatok 10 eur za preregistrovanie. Za registrovanie nového hráča po začatí sezóny sa platí poplatok 20 eur.

Posledný možný termín prestupov je 3 kolá pred koncom základnej časti.

Mužstvo môže mať vo svojom kádre maximálne 5 hráčov, ktorí si registrovaní v Žirafa lige (Žilina, Považská Bystrica).   
  
Po každom zápase si dané mužstvo uprace spôsobený neporiadok okolo striedačky a v priestore hokejbalového ihriska i mimo neho.  
  
Pred štartom zápasu sú povinní obaja vedúci mužstiev (kapitáni) nastupujúcich na duel vypísať zápis o stretnutí s požadovanými údajmi. Každý hráč, ktorý má oprávnenie na zápas nastúpiť, má pri sebe platnú registračku. Po začatí, ani v priebehu zápasu, nie je možné robiť zmeny v zápise.